als_Latn dik_Latn sna_Latn
Skandali i vjedhjes së pikturave të Mios, rikthehet në punë drejtori i galerisë
Mbarimi i procesit gjyqësor ku fitoi pafajësinë dhe pushimi i çështjes nga prokuroria në ngarkim të tij, rikthen në detyrë drejtorin e Qendrës Kulturore “Vangjush Mio” në Korçë. Vladimir Topi u pezullua një vit më parë për skandalin e zhdukjes së 61 pikturave nga galeria e arteve “Guri Madhi”, që e kishte nën administrim. Topi rikthehet në detyrë pas pushimit të çështjes ndaj tij, ndërkohë që vijon procesi gjyqësor ndaj përgjegjësit të galerisë, piktorit Sotiraq Xega, që mbajti këtë detyrë për dhjetë vite me radhë. Ish-drejtori i Qendrës Kulturore në Korçë, Vladimir Topi, akuzohej për zhdukjen e 61 pikturave të Galerisë së Arteve “Guri Madhi”, 27 prej të cilave të piktorit të popullit “Vangjush Mio”. Nga hetimet u bë gjetja e të paktën 30 punimeve që ishin marrë për restaurim nga piktorë të ndryshëm, por nuk u rigjetën kurrë ato të Mios, me vlera të konsiderueshme në tregun botëror dhe vendas. Kjo vjedhje bëri bujë në gusht të vitit të kaluar, kur edhe vetë drejtuesit e galerisë e denoncuan mungesën. Procesi ndaj Topit ka zgjatur më shumë se 6 muaj. Prokuroria kërkoi dënim me 2 vjet burg, por Gjykata e Korçës e shpalli të pafajshëm.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn unk als_Latn unk als_Latn unk als_Latn unk als_Latn unk knc_Latn